**МИНИСТЕРСТВО НА ОБРАЗОВАНИЕТО И НАУКАТА**

**РЕГЛАМЕНТ**

**ЗА ОРГАНИЗИРАНЕ И ПРОВЕЖДАНЕ НА**

**НАЦИОНАЛНО СЪСТЕЗАНИЕ**

**„ФОЛКЛОРНА ПЛЕТЕНИЦА“ ЗА УЧЕНИЦИ, ИЗУЧАВАЩИ В ЗАДЪЛЖИТЕЛНОИЗБИРАЕМА И ПРОФИЛИРАНА ПОДГОТОВКА ХОРЕОГРАФИЯ**

 Националното състезание „Фолклорна плетеница“ за ученици от IV, VII и

ХI-ХII клас се организира от Министерство на образованието и науката съобразно регламент разработен въз основа на Правилата, утвърдени със Заповед № РД 09-2784/29.10.2019 г. на министъра на образованието и науката, за организирането и провеждането на ученическите олимпиади и на националните състезания в държавните, в общинските, в частните училища и в чуждестранните училища на територията на Република България и Заповед № РД 09-2134/28.08.2020 г. на министъра на образованието и науката за утвърждаване на графици за провеждане на ученическите олимпиади, на националните състезания и на националните състезания по професии през учебната 2020-2021 година.

Провежда се в два кръга по график.

 Състезанието дава възможност на учениците да демонстрират знания и умения, придобити в края на всеки етап на основната, прогимназиалната и гимназиалната образователна степен – профилирана подготовка, ориентирано е към обобщаване и осмисляне на учебното съдържание по хореография в разширената и профилираната подготовка и създава условия за изява на всички, които участват в конкурентна среда. Разговорът с комисията по поставена тема предполага свободно боравене с основни знания за българското танцово изкуство в рамките на учебните програми по хореография. Оценяваните компетентности на учениците са компетентностите, базирани в утвърдените програми за разширена подготовка, както и ДОИ за учебното съдържание в профилираната подготовка по хореография. Оценяват се и проявените творчески способности.

**ФОРМАТ НА СЪСТЕЗАНИЕТО**

Националното състезание е в **два кръга**, като в областния кръг се провежда само първи етап, а във втори – Национален кръг – двата етапа в реално време и е практически ориентирано чрез представяне на участниците в указано облекло.

Учениците демонстрират умения, обединени тематично и съобразени с учебното съдържание, както следва:

**Първи етап -** учениците представят 3 фолклорни образеца:

* хоро, характерно за етнографската област, която представят;
* хоро на песен;
* хоро, както следва:

- За ІV клас – Дайчово хоро

- За VІІ клас – Кюстендилска ръченица

- За ХІ-ХІІ клас – Трите пъти.

**Времетраене - до 5 минути** за цялата задължителна програма.

Фолклорните образци са по избор и преценка на учителя хореограф.

Съпроводът може да е на жива музика или на CD.

Този етап се провежда в учебната зала по хореография. Участниците са облечени с игрално облекло. Преди всяко изпълнение хорото се представя от ученик – наименование на хорото, етнографска област, тактов размер, участници в хорото, хват и форма. За всяко хоро изборът на съпровод е съобразен с характерната за него мелодия.

**Втори етап** - учениците представят фолклорно сценичен танц по преценка и избор на учителя хореограф**.** Съпроводът може да е на жива музика или на CD, като е съобразена характерната за танца мелодия.

* **Времетраене - до 5-7 минути**

Този етап започва с дефиле, представяне на съответните хора на открита сцена, където завършва с награждаване. За представянето си във втори етап всички участници трябва да са облечени с народни носии в съответствие с конкретното изпълнение.

Учениците, които не желаят техните резултати да бъдат оповестявани публично, подават декларация, подписана от тях и от родител, преди провеждането на съответния кръг на състезанието, в който ще участват. Декларацията се предава на директора на училището, в което ученикът се обучава.

**ОРГАНИЗАЦИЯ НА СЪСТЕЗАНИЕТО**

**ПЪРВИ ЕТАП**

Провежда се по предварителен график в първия ден на състезанието и съгласно регламента.

**ВТОРИ ЕТАП**

**- 10:00 часа**  - Дефиле

**- 11:00 часа -** Представяне на сцена съгласно регламента

 **ГРАФИК**

- областен кръг - до две седмици преди националния кръг 4. юни 2021 г., провежда се в един ден и съгласно първия етап от регламента;

- национален кръг – 04. юни – 06. юни 2021 г. (състезателни дни събота и неделя)

**Домакин** на националния кръг на състезанието „Фолклорна плетеница“ за учебната 2020-2021 година е РУО – София-град, 144 СУ „Народни будители“, гр. София.

**ПРОВЕЖДАНЕ НА СЪСТЕЗАНИЕТО**

**А. ОБЛАСТЕН КРЪГ**

За провеждане на областния кръг началникът на РУО назначава със заповед

областна комисия за организиране на състезанието и проверка на учебно-тренировъчната дейност на участниците. В заповедта се конкретизира училище-домакин, съставът на квесторите и съответните задължения на членовете на всяка от комисиите.

При определянето на училищата домакини се вземат под внимание възможностите за най-удобно придвижване на учениците до тях.

В срок до 5 работни дни след състезателния ден областната комисия изготвя протокол за явилите се ученици от съответната възрастова група и техните резултати, като предлага на Националната комисия за всяка възрастова група участниците с най-висок резултат за национален кръг.

 В срок до 6 работни дни от състезателния ден директорите на съответните училища изпращат протоколите на хартиен носител, в електронен формат и сканирани по електронната поща в МОН на e.tarnichkova@mon.bg, заверени с подпис и печат. Декларации от родителите за участието на учениците в националния кръг – 04. юни – 06. юни 2021 г. се изпращат в училището-координатор, определено от РУО София-град - домакин. Форматът на областния кръг приключва в рамките на първи етап (Дефиле не се предвижда).

 **Б. НАЦИОНАЛЕН КРЪГ**

Националният кръг се организира, провежда и оценява от Националната комисия, определена със заповед на министъра на образованието и науката.

Участието на учениците в националния кръг на състезанието, както и на

придружаващите лица, е за сметка на училището.

Резултатите на участниците в този кръг на състезанието се обявяват в 10дневен срок след провеждането му.

Класираните на първо, на второ и на трето място ученици, представящи съответна възрастова група и училище, се награждават от МОН с грамоти.

**ОЦЕНЯВАНЕ**

Критерии за първи етап:

IV клас - чувство за ритъм, двигателна и музикална култура, танцови умения, постижимост в ансамблово изпълнение, емоционалност, облекло, издръжливост;

VII клас и ХI-ХII клас – музикалност, доближаване до стиловото изпълнение на хората от съответния регион, постижимост в ансамблово изпълнение, умело съчетаване на пеене с танцуване, спазване на хвата и формата на танцуваното хоро, поведение на тялото по време на изпълнение на хорото, артистичност, облекло.

Критерии за всички участници, достигнали до националния кръг:

* поведение по време на дефилето по оказан маршрут, сценично поведение, емоционалност, форма и хват на изпълняваното хоро, подходяща носия, издържана в стилистиката на съответната етнографска област и съобразена с изпълнявания танц на откритата сцена, правилната употреба на реквизити.

Чрез своето изпълнение учениците представят красотата, богатството, разнообразието на българския танцов фолклор, музика, песен, носия. Показват разбиране на българския танцов фолклор чрез своето поведение и участие в залата и на открита сцена като зрители.

Сценичната изява обогатява танцувалната култура и развитие на детската артистичност.

Не се допуска въвеждане на допълнителни критерии след провеждането на състезанието.

**КЛАСИРАНЕ**

Номинирането на участниците за националния кръг на състезанието се осъществява след оценяване на участниците в областния кръг на състезанието от

регионална комисия, определена със заповед на началника на РУО.

В националния кръг се включват ученици от IV, VII и ХI-ХII клас от съответната възрастова група съобразно техните резултати, като регионалната комисия предлага на Националната комисия за всяка възрастова група участниците с най-висок резултат за национален кръг.

**ОБЩИ ИЗИСКВАНИЯ**

За осигуряване на здравословни и безопасни условия на работа на учениците по

време на състезанието се изисква: писменото съгласие на родителите, когато състезанието се провежда в друго населено място; определянето на лицата, които ще

придружават учениците, когато състезанието се провежда в средищно училище и в този

кръг ще участват ученици от съседни населени места; присъствието на медицинско

лице за оказване на долекарска помощ.

За ученици със специални образователни потребности се осигурява придружител - ресурсен учител.

**ФИНАНСИРАНЕ**

Разходите за участие на учениците в областния и националния кръг на

състезанието и за придружаващите ги учители са за сметка на училището.

Разходите на други придружители (родители) са за лична сметка.

При организирането и провеждането на областния кръг на състезанието може да

се търси партньорство на фирми и организации, които да връчат допълнителни грамоти

и награди.

**ЗАКЛЮЧИТЕЛНИ РАЗПОРЕДБИ**

Участието в националното състезание „Фолклорна плетеница“ означава признаване на правилата от настоящия регламент.

**НАЦИОНАЛНА КОМИСИЯ**